Emilia Schüle

She ben-aghteyr Germaanagh va ruggit 'sy Roosh ee Emilia Schüle (ruggit er 28 Sauin 1992 ayns Blagoveshchensk).Biographie: Emilia Schüle  moviesection.de, 14 Jerrey Fouyir 2011

Coorse bea
Va Emilia Schüle ruggit ayns 1992 'sy Roosh lesh lught thie Germaanagh. Tra v'ee un vlein d'eash, ren ee as e lught thie arraghey dys Berleen. Ghow ee ayrn ayns brastylyn daunse keirdey 'sy daunse noa-emshiragh, 'sy daunse straiddey, as 'sy vallay tra v'ee hoght bleeaney d'eash.

Erreish j'ee ayrn y ghoaill 'sy cheirdlann Talents Getting Started ayns 2005, ghow ee ayrn ayns shiartanse dy hoilsheenyn son Arcor, IKEA, Clearasil as Deutsche Telekom. Chloie ee ayns ny filmyn çhellveeish Guten Morgen, Herr Grothe as Manatu – Nur die Wahrheit rettet dich raad hooar ee e chied phaartyn toshee, as haink y chied ard-phaart ayns 2008 tra ren ee cloie marish Anke Engelke, Armin Rohde as Piet Klocke 'sy fillym Freche Mädchen.

Haink y chied ard-phaart elley ayns 2009 'sy fillym Gangs myr Sophie, marish ny h-aghteyryn as braaraghyn aegey, Wilson Gonzalez as Jimi Blue Ochsenknecht. Ayns 2010 ren ee cloie ayns Rock It! as Freche Mädchen 2.

Imraaghyn

Kianglaghyn magh


Ronney:Ruggyryn 'sy vlein 1992
Ronney:Feallee vio
Ronney:Aghteyryn fillym bwoirrin Germaanagh
Ronney:Rooshee jeh sluight Germaanagh
Ronney:Germaanee jeh sluight Rooshagh
Ronney:Feallee ass Blagoveshchensk
Ronney:Feallee ass Berleen
Ronney:Aghteyryn çhellveeish bwoirrin Germaanagh